জাসদ বাংলাদেশের রাজনীতির জন্য এক ধরনের এক্সপেরিমেন্ট। মুক্তিযুদ্ধোত্তর তারুণ্যের স্বপ্নভঙের দ্রোহের পুরোটাই ধারণ করেছিল জাসদ। আজ জাসদ কাচের মতো ভেঙে টুকরো টুকরো হয়ে রয়েছে। নেতৃত্ব স্খলিত। যে জাসদ বঙ্গবন্ধুর ‘ভুলের’ রাজনীতিকে চ্যালেঞ্জ করেছিল, সেই জাসদ বক্তব্য নিয়ে আজ সত্যের মুখোমুখি দাঁড়ায় না কেন? হঠকারিতাগুলো স্বীকার করা উচিত। অর্জনগুলো সামনে এনে নতুন প্রজন্মকে অবহিত করা প্রয়োজন। কর্নেল অলির বক্তব্য কোনো জাসদ নেতা যুক্তি ও তথ্য দিয়ে খণ্ডন করেননি। কারণ, তারা সুবিধাভোগী রাজনীতির আশ্রয়-প্রশ্রয়ে লালিতপালিত হচ্ছেন। এটাই কি তাহলে জাসদের শেষ নিয়তি? নিৎশের উক্তিটি সম্পর্কে আর মন্তব্য নয়। সরকারের প্রতি আহ্বান থাকবে, জেদ ধরলে কেদ বাড়বে। পাপের বোঝা অধিকতর ভারী হবে। জনগণের কাছে মাথা নত করতে হবে। সেটা এখনই নয় কেন?